Diari Oficial de la Generalitat Valenciana


Sumari del DOGV 3549, del 29-07-1999 (1999/6527)

Aprovació del projecte d'urbanització de la unitat d'execució A-3.
------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6527


Organisme emissor
:   Ajuntament de Borriana

Tipus de document
:   Anunci

Aprovació del projecte d'urbanització de la unitat d'execució A-3. [1999/X6527]
  
L'alcaldia presidència, per decret de data 3 de juny de 1999, ha resolt:
  
Primer
  
Desestimar la sol·licitud formulada pel senyor Vicente Blasco Planelles de designar perits independents que emeten dictamen arbitral sobre els costos pressupostats en el projecte d'urbanització de la unitat d'execució A-3, per tal com l'interessat ha deixat transcórrer el termini concedit a l'efecte per tal d'aportar la documentació tècnica sol·licitada i considerada com a necessària per a l'emissió d'un dictamen arbitral.
  
Segon
  
Aprovar el projecte d'urbanització de la unitat d'execució A-3 del vigent PGOU, amb un pressupost de 273.324.136 PTA (IVA inclòs), presentat per Urbanizadora Constitución, SL, per a la seua execució amb subjecció a les condicions estipulades en el programa i conveni urbanístic corresponent i a les següents:
  
En relació amb el projecte d'ubanització:
  
- Respecte als preus proposats en el projecte d'urbanització, d'acord amb l'article 67.4 LRAU, amb motiu d'incidències sobrevingudes en la seua execució material, si es manifesten discrepàncies, l'administració resoldrà una vegada emés el dictamen arbitral de perits independents designats a l'efecte, amb les conseqüències i excepcions que en aqueix article es preveuen.
  
En relació amb l'execució del projecte d'urbanització:
  
- Prèviament a l'inici de les obres, l'urbanitzador haurà de designar els tècnics superior i de grau mitjà que hagen d'assumir la direcció de l'obra. Aquests seran responsables de la realització i coordinació de les obres i actuaran d'enllaç amb els serveis tècnics municipals, a aquest efecte.
  
- En l'execució del projecte, caldrà atenir-se a les indicacions i supervisió del servei tècnic municipal.
  
- Seran aplicables les disposicions relatives al replantejament, control i recepció de les obres establertes en la legislació de contractes de l'Estat.
  
- Caldrà aportar còpia en suport magnètic adequat als mitjans informàtics municipals de l'oportú projecte d'urbanització, tant de la documentació gràfica com de l'escrita, i de la informació de l'obra realment realitzada.
  
- Les certificacions d'obra i, en particular, la de liquidació les haurà de visar el Servei Tècnic Municipal.
  
Tercer
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Quart
  
Publicar-ne l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/1994.
  
Cinqué
  
Notificar la present resolució als propietaris, i comunicar-los que, segons el tenor de l'article 71.3 LRAU, podran retribuir l'urbanitzador en metàl·lic sempre que ho sol·liciten mitjançant document públic i ho notifiquen a l'urbanitzador i a l'ajuntament dins del deu dies següents a la recepció de la present resolució. La sol·licitud caldrà acompanyar-la amb garantia ?real o financera- bastant, que assegure el desemborsament de la retribució amb caràcter previ a l'exercici de qualssevulla accions contra la seua liquidació.
  
Sisé
  
Contra la present resolució, com a acte que posa fi a la via administrativa, podran els interessats interposar, en el termini d'un mes, recurs potestatiu de reposició davant aquesta alcaldia presidència, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol, sense perjudici d'utilitzar qualsevol altre recurs que es considere convenient.